Suomalaispakki loisti AHL-jäillä - taululle tehot 0+3
Antti 04/01/2016
Vakuuttava meno jatkuu
AHL-seura Rockford IceHogsin suomalaispuolustaja Ville Pokka oli isossa roolissa, kun joukkue nappasi 3-2-jatkoaikavoiton Milwaukee Admiralsista. 21-vuotias Pokka syötti joukkueensa jokaisen maalin, ja pakki valittiinkin ottelun kakkostähdeksi.
Puolustaja on iskenyt kuluvalla kaudella AHL:ssä 34 ottelussa tehot 5+15=20. Pokka ei ollut vielä aiemmin urallaan tehnyt AHL-jäillä yhteen otteluun kolmea tehopistettä.
Parasta Pokan tilanteessa on se, että pakki on onnistunut parantamaan otteitaan viime kauden jälkeen, joka sekin oli jo varsin hyvä. Suomalainen saalisti viime kaudella 68 runkosarjaottelussa tehot 8+22=30, joten tätä tahtia Pokka pelaa myös pisteiden valossa parempaa kautta. Viime kauden jälkeen puolustajan plus/miinus-tilasto oli nollilla, mutta tällä hetkellä tilasto näyttää lukemaa +6.
Rockford IceHogs on pelaamassa vahvaa kautta, sillä joukkue on AHL:n läntisessä konferenssissa tällä hetkellä toisena. Joukkue nähdään siis tälläkin kaudella AHL:n pudotuspeleissä.
Lue myös: Ruotsille karmeita uutisia – Ykköstähti sivuun mitalipeleistä!